[bookmark: _GoBack]VENDIM
Nr.1440, datë 29.10.2008

PËR LEJIMIN E KALIMIT TRANSIT TË DISA  AUTOKOLONAVE USHTARAKE Italiane, PËRMES TERRITORIT TË REPUBLIKËS SË SHQIPËRISË
 
 
Në mbështetje të nenit 100 të Kushtetutës dhe të neneve 16, pika 2, 17, 18 e 19 të ligjit nr.9363, datë 24.3.2005 “Për mënyrën dhe procedurat e vendosjes dhe kalimit të forcave ushtarake të huaja në territorin e Republikës së Shqipërisë, si dhe për dërgimin e forcave ushtarake shqiptare jashtë vendit”, me propozimin e Ministrit të Mbrojtjes, Këshilli i Ministrave
 
VENDOSI:
 
1. Lejimin e kalimit transit, përmes territorit të Republikës së Shqipërisë,  në itinerarin Porti i Durrësit-Qafë-Thanë, në datën 30 tetor 2008, të 6 autokolonave ushtarake italiane, të përbëra, si më poshtë vijon: 
- Autokolona e parë, me 20 (njëzet) automjete e 42 (dyzet e dy) trupa;
- Autokolona e dytë, me 20 (njëzet) automjete e 47 (dyzet e shtatë) trupa; 
- Autokolona e tretë, me 20 (njëzet) automjete e 23 (njëzet e tre) trupa;
- Autokolona e katërt, me 20 (njëzet) automjete e 41 (dyzet e një) trupa;
- Autokolona e pestë, me 20 (njëzet) automjete e 41 (dyzet e një) trupa;
- Autokolona e gjashtë, me 20 (njëzet) automjete e 46 (dyzet e gjashtë) trupa.
2. Pika e hyrjes në territorin e Republikës së Shqipërisë është pika e kalimit të kufirit Porti i Durrësit dhe pika e daljes është pika e kalimit të kufirit Qafë-Thanë.
3. Procedurat për hyrjen, qëndrimin dhe daljen e këtyre trupave në Republikën e Shqipërisë janë parashikuar në marrëveshjen, ndërmjet palëve të Traktatit të Atlantikut të Veriut, për statusin e forcave, nënshkruar në Londër, më 19 qershor 1951, të marrëveshjes, ndërmjet shteteve palë në Traktatin e Atlantikut të Veriut dhe shteteve të tjera, që marrin pjesë në Partneritetin për Paqe, përsa i përket statusit të forcave të tyre, nënshkruar në Bruksel, më 10 janar 1994, si dhe të protokollit shtesë, për marrëveshjen, ndërmjet shteteve palë në Traktatin e Atlantikut të Veriut dhe të shteteve të tjera pjesëmarrëse në Partneritetin për Paqe, përsa i përket statusit të forcave të tyre”, ratifikuar me ligjin nr.8034, datë 22.11.1995.  
4. Autokolonat ushtarake italiane, gjatë itinerarit të lëvizjes nëpër territorin e Republikës së Shqipërisë, të shoqërohen nga njësi të armatosura të Forcave të Armatosura të Republikës së Shqipërisë.  
5. Ngarkohet Ministria e Mbrojtjes për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare. 

